Apple'i tegevjuht kinnitas isejuhtiva elektriauto kallal töötamist
#000005
Apple'i tegevjuht Tim Cook kinnitas hiljutises intervjuus viimaks, et tehnoloogiahiid töötab isejuhtiva elektriauto loomise kallal, kuid rõhutas samas, et paljud ettevõtte ideed ei näe eales päevavalgust, vahendab R2 tehnikakommentaaris Kristjan Port.
#000006
Viimaste kohta kasutakse ingliskeelse ütlust daydreaming. Unistamiste puhul eristatakse erinevaid vorme, kuid psühholoogide seas puudub ühine arusaam. Huvitav, kas Apple auto on uni või unistus.
#000008
Tõenäoliselt on unenägudes õunalogoga autosid hakanud viimasel ajal rohkem esinema. Võimalik, et nähtuses peituv sõnum on diagnostiline. Seda esmajoones Apple'i töötajate puhul, kes peaks suure tõenäosusega projekti kallal usinalt töötama. Samuti võib kasvada Apple'i autost unistavate tavakodanike arv.
#000009
Hiljutises intervjuus teatas firma juht isejuhtiva autoga tegelemisest selgemalt kui kunagi varem, küttes auto valmimise fantaasiaid. Signaliseerimine on muutumas, sest varem saatis Apple'ile esitatud autoteemalisi küsimusi suhteliselt lakooniline eitus. Eitusel on huvitav efekt, kuna võib äratada vastupidiseid unelmaid. Asjaolu, mis räägib midagi inimeste kohta.
#000010
Värskem info räägib palju rohkem auto enda kohta. Tim Cook märkis, et isejuhtiv auto on robot ja seega leidub palju võimalusi, mida sellise autonoomiaga saaks teha. Eks me siis vaata, mida Apple teha saab, lisas firma juht. Pelgalt antud vihjest peaks piisama, et Apple tegeleb autorobotiga, ent vihjeid tuli juurdegi. Cook rõhutas, et neile meeldib integreerida raudvara, tarkvara ja teenuseid ning otsida nende lõikumispunkte, kuivõrd firma arusaamades sünnib maagia just neis punktides.
#000011
Cook tunnistas, et ta pole kunagi Elon Muskiga kohtunud, kuid imetleb Tesla saavutusi. Ta hindas firma pingutusi elektriautode vallas juhtpositsiooni saavutamisel uskumatuks ja rõhutas, kui erakordne on hoida saavutatud positsiooni konkurentsitihedas automaailmas sedavõrd pika aja jooksul.
#000012
Antud tunnustus väärib eraldi tähelepanu. Aastavahetuse paiku levis uudis, et 2017. aastal, ajal kui Tesla rüples Mudel 3 tootmise käivitamise raskustes, pakkus Elon Musk firmat müüa. Väidetavalt oli suunatud pakkumine just Apple'ile, kuid Tim Cook olevat kokkusaamisest keeldunud. Musk tõdes säutsu vahendusel, et firma väärtus olnuks toona umbes kümnendik võrreldes 2021. aasta alguseks pööraselt tõusnud tasemega.
#000013
Apple'it on auto plaanidega seostatud vähemalt viimased pool tosinat aastat. Seega, isegi kui juhtum möödus toona käratult, pidi Tesla pakkumine läbima juhtkonnas korraliku analüüsi. Praeguseks teame, kuidas liisk langes. Tagantjärele tarkuses ja võimalik, et enamiku silmis peetakse Apple'i otsust veaks või siis oli neil muid kaalutlusi, sealhulgas nägemus asuda Teslaga konkureerima. Tesla senine töö ja vaev turu kujundamisel asuks teenima Apple'i huve. Antud kaardi peale mängimine eeldaks veendumust valmistada veelgi parem auto.
#000014
Samas ei paistnud Tesla kolme aasta eest eriti kütkestavana. Suured firmad omavad meetmeid, et vältida tööstusspionaaži sõna, mille abil saadakse teavet konkurentide siseelust. Elon Musk tunnistas hiljem, et müügimõtetega päevadel oli firma saatus juuksekarva otsas. Tesla rahaline kollaps olnud toona vaid mõne nädala kaugusel.
#000015
Taolistel hetkedel paistab maailm teistsugune ja valikuid saadab raske taak. Muski rusus olukord sedavõrd palju, et asus firmat müüma. Apple sattus sundolukorda, milles pidi potentsiaalselt magusast viljast loobuma. Tagasivaates on ime, kuidas autotootja kriisist välja rabeles.
#000016
Nüüd võibki küsida, kas Apple'i näol ootab Tesla teel uus proovikivi. Antud intervjuust jääb alles vähe võimalusi eirata Apple'i autode ärisse sisenemise plaane. Cook vihjas isegi võimalikule äriplaanile, milleks oleks pakkuda elektriautoplatvormi, mida saaks kasutada teised tootjad.
#000017
Nüüd jääb oodata Apple'i üllatust, täpsemalt poolüllatust. Firma on tuntud saladuse hoidmise poolest, et luua nn Apple'i sündmuseks põnevuse ja tähelepanu oreool. Ootus, mida on mitmel korral tõeliste üllatustega tasustatud, seda siiski mitte alati. Nüüd, kui Tim Cook rääkis autost endisest lahtisemate kaartidega, ei jää vist enam kaua oodata. Algab Apple'i autost unistamise ja une nägemise periood.
#000019
Apple'i ekraanipuhastuslapp tekitas kuudepikkuse ootejärjekorra
#000021
USA: elektriautode toorme tagamiseks tuleb liitlastega koostööd tihendada
#000022
Venemaa trahvis Apple'it 12 miljoni dollariga
#000023
Apple tahab laiendada oma veebireklaamiäri
#000024
Apple ja Facebook kaklevad inimeste isiklike andmete kasutamise pärast
#000028
Reuters: Apple'i isejuhtiva auto tootmine algab 2024. aastal
#000030
Kohatult käituv robot paneb inimesedki punastama
#000037
Iduettevõtetega maailma vallutama: Eesti innovatsiooni ja teadmussiirde eripärad
#000041
Tallinna valgusreostus on koroona järel hüppeliselt kasvanud
#000045
Üha napimaks muutuv mänguaeg ajab lastearstid tagajalgadele
#000049
Kristjan Port: milline firma on esimesena väärt triljon dollarit?
#000051
Kristjan Port: keskendumisvõimet langetab juba pelk telefoni lähedus
#000054